Ekufanele Ukwazi Ngendlela yokuphila _ The Ulwazi Programme
Ekufanele Ukwazi Ngendlela yokuphila
Akukhulunywa nokudla emlonyeni kuthiwa uyomelwa zindaba.
Awumi uqonde emzini wenye indoda kodwa ugobisa amadolo uma bengakakuniki indawo yokuhlala bathi ukuyihlonipha lokho. Umuntu wesifazane akami uyaguqa baze bamnike icansi, bathi umuzi wendoda uyahlonishwa noma ingasekho.
Kuthiwa ingoduso noma intombi ayizifaki izicathulo eziphakeme emzini ngoba ibangela amadlozi umsindo.
Akudliwa uhamba ngendlela, ngoba liyona izulu ngosuku lomshado.
Umuntu owebayo noma yini kuthiwa sedlulile ngokweba. Bamyekisa ngokuthi bapheke intelezi ibekwe ekhanda lakhe ibila, enzelwe inkatha enkulu ukuze angashi, ahambe eyithwele ize ipholele ekhanda lakhe.
Kuthiwa akumiwa phakathi nomnyango uvimba imali.
Akushiwo ukuthi iyongcwatshwa kuthiwa iyotshalwa.
Iwele nalo kuthiwa umuntu wobukhosi, uma lishonile kuthiwa lendile. Angcwatshwa esibayeni ngoba ayidlozi elihle nokuthi lizobheka imfuyo ingathathwa ngamasela kodwa yande. Aries Kuzokuba nezinguquko empilweni yakho. Uzokwaziwa, uqale uzizwe ukhululekile ngokuba uwe uqobo. Kuzokusebenzela ukuba uwe nokukholelwa kuwe. Ufuna abantu bakholelwe kuwe. Amaqiniso azozikhulumela wona ngokwawo. Kungenzeka uzizwe kukhona omuthandayo. Taurus Kuzokuhambela kahle empilweni, kungenzeka futhi uthole ubungani obusha ngezindlela ezingafani. Kumele ube nabantu abazokwamukela. Kungenzeka bakugqugquzele. Kungenzeka ukuthi ubuzizwa uphansi. Izinto ezenzekayo zingakwenza ubuyelwe amandla akho akudala nokuzethemba. Kuzokuba sengathi uphezu komhlaba. Gemini Shintsha indlela owenza ngayo izinto ukubhekana nezinto ezisengqondweni. Kungenzeka uzizwe unjengebhaluni ulindele ukuqhuma. Kuzomele eminye imisebenzi uyinike abanye ukuze uvimbele ingcindezi. Beka
ngenxa yokuchitha isikhathi ungekho nonobudlelwane naye.
Cancer Sebenzisana nozakwenu, abangani nomndeni. Uzokuthola ukuhlonishwa okudingayo. Ulimi lwakho olubukhali kungenzeka lukufake ezinkingeni, yehlisa umoya, izinto uzithathe ngendlela.
Libra Impilo yakho izothatha elinye igxathu. Qaphela, ngisho ngabe kumayelana nanoma yiziphi izindaba, wonke umuntu uzokwazi ngazo. Ungenzi izethembiso ozohluleka ukuzigcina. Kumele uzigcine umatasa ngezinto othanda ukuzenza. Ukuzivocavoca kungaba yinto oyidingayo.
Capricorn Uzokwazi ukuqhubekela phambili ubone nozimisele ngokukwenza. Akumele izinto zasemsebenzini uziyise ekhaya. Kungenzeka ukuthi abantu abayilandeli imicabango yakho noma abafuni ukusebenzisana nawe.
Scorpio Uzozizwa unentshisekelo. Uzobona sengathi kufezeka iphupho noma oseke wakuzwa ekuqaleni. Kumele wazi ukuthi izinto azenzeki njengokulindela kwakho kodwa ziba umjikelezo. Unembeza wakho ungakuvulela iminyango. Sagittarius Kuzokuba nezinguquko emithethweni ethile. Uzozibona uphelelwa yisineke kulabo abakuphazamisayo. Kungenzeka kubekhona izinto okungelula ukuziqonda ngalelisonto. Uthando kungenzeka likhwezeleke
Aquarius Uzizwa udangele nosubona ingxenye yakho ongakaze uyibone kudala. Njengoba usuwazi ukuthi yini ongakwazi ukuyenza, yenza okufanele uhlelele ikusasa. Uzozuza abangani abasha abazokusiza kubekhona okusha okufundayo. Pisces Uzobuyekeza oseke kwenzeka kudala uphinde ubheke kozimisele ngokukwenza esikhathini esizayo. Kunemicimbi yomndeni oyihlelayo, thatha isikhathi sakho ube nabantu abaseduze nawe. Ukuzikhathaza kwakho kuzosho lukhulu konobudlelwane naye.
NGICELA ningivumele ngikhulume nganansi into ekhona eyenzekalayo - la ufica umuntu ezikhathaza ngento okungamele azikhathaze ngayo. Ukuthi kunabantu abamelene nawe kuyo yonke into oyenzayo. Uthi uyaphesha uyabamba bala bakubhekile, ukuthi boke babone ukuthi uyofikaphi isiphetho sakho. Ngifuna ukuthi namhlanje ake ukhohlwe abantu abamelene nawe nempumelelo yakho. Ngoba uyabadinga vele. Impumelelo yakho ilele ezitheni zakho. Uyedwa umuntu ophethe isicoco sakho ngoba mayeqeda uJehova uyaqala. Mayehlehla uJehova uyasondela. Empilweni kumele ujikelwe ukuze uphakame.
Manje yini usokoliswe izixuku ezihlangene ngawe nokade uhamba nabo? Esikhundleni sokuba bakubongise bakuqeda amandla. Bathi kazi wenzani. Wena mawuzazi wenzani nje kuphelile konke kusebenzelana kube okuhle. Mabengekho uzogibelaphi ngoba izona zitebhiso zakho? Ngikhuluma ngabantu abahleka nawe mawuhleka bakhale nawe mawukhala. Empilweni siyasidinga isikebhe sokuwela. Impilo engenazihibe iyinkinga. Bavumele bakugxobe ngezinyawo bayakuvuthiswa. Jabula mawunesitha ngoba isona sodwa esiphethe ukuphakanyiswa kwakho. Uthi uJehova izitha zakho zoqhamuka ngendlela eyodwa kodwa zohamba ngeziyisikhombisa. Ngiyanithanda kakhulu. Email ku:motivation.souls@ovi.com
KUYANDA UKUGQEKEZWA KWAMAKHAYA NOKUDUNWA KWEZIMOTO NGENXA YE”QO” _______________________ Tsepiso Mndebele NGOKWEZIBALO ezikhishwe umnyango wezamaphoyisa kuzwelonke ngeledlule ziveza ukukhuphuka kobugebengu eMlazi ngenxa yotshwala nezidakamizwa ezifana ne"Qo". Izibalo ziveza ukuthi ukudunwa kwezimoto kwenyukile kusukela ezigigabeni ezingu 87 ngonyaka ofile, zaba ngu 92 nonyaka. Ukugqekeza ezindlini kusuke kuy 972 kwaya ku 1175 kanti ukukhonjwa kwemizi kusuke ku 62 kwaya ku 108 izigameko. Okwehle kancane ukubulawa kwabantu kusuka ku 146 kuya ku 122, nokudunwa kwamabhizinisi kusuke ku 38 kwehlela ku 37, kanti ubugebengu besinene busuke ku 454 behlela ku 396. Ngokusho kwamaphoyisa neCommunity Policing Forum (CPF) yaseMlazi, ukwanda kwezindawo ezidayisa izidakamizwa ikhona
okukhuphula izinga lobugebengu eMlazi. Okhulumela amaphoyisa aseMlazi kwa V uWarrant Officer Bhekithemba Ngcobo uthi iwunga esinye isidakamizwa esihlukumeza umphakathi waseMlazi. “Amacala amaningi okugqekezwa nokubanjwa kwenkunzi ezindlini enziwa abafana ababhema iwunga. Basuke befuna ukobhema nje kuphela. “Kumele umphakathi uqinisekise ukuthi izindlu ziphephile, bafake izinsimbi zokuvala amawindi neminyango, bangavuleli umuntu abangamazi ebusuku, baqinisekise ukuthi umnyango namawindi avaliwe ngaphambi kokuba balale.’’ UNgcobo uthi izinga lokudlwengulwa kwezingane nabesifazane likhushulwa ukuthi iningi labo lidlwengulwa izihlobo. “Abantwana abaningi badlwengulwa omalume, obaba nomkhulu kuthi abesifazane